Jéssica Bouzas Maneiro

**Jéssica Bouzas Maneiro** (Villagarcía de Arosa, Pontevedra, Galizia, 2002ko irailaren 24a) pontevedrar tenislaria da.

## Bizitza 
Bost urterekin hasi zen tenisean jokatzen jaioterriko  Villagarcia de Arosako Club de Tenis y Pádel El Rialen, hamahiru urterekin La Nuciako Ferrer Tenis Akademiara joan baino lehen.

### Tenislari ibilbidea 
2020ko abenduan jokatu zuen Bouzas Maneirok bere bakarkako lehen finala, Cambadosen (Pontevedra, Galizia), eta Conny Perrin suitzarrak irabazi zion. Bere lehen final profesionalean bigarren amaitu eta hilabetera, 2021eko urtarrilean, Bouzas Maneirok bere lehen bakarkako titulua irabazi zuen Kairon (Egipto), 15.000 dolarreko ekitaldian. Chantal Škamlová jokalari eslovakiarrari irabazi zion finalean. Astebete geroago, bakarkako beste titulu bat irabazi zuen Kairon. 2021eko martxoan finalean sartu zen, Gonessen (Frantzia). Astebete geroago, Le Havren (Frantzia), Léolia Jeanjean frantziarraren aurka galdu zuen final-laurdenetan. Txapelduna izan zen Greziako Heraklion hirian, 2021ean, eta Madrilen jokatu zuen finala.

2022ko otsailean txapeldun izendatu zen Valentziako Erkidegoko Villenan (Espainia), finalean Ashley Lahey estatubatuarrari irabazi ostean. Hilabete geroago, urteko bere bigarren txapelketa irabazi zuen, Palmanovan. 2022ko maiatzean Platja d'Aro-n $25k-ko finalean sartu ostean, Guiomar Maristany herrikidearen aurka galdu zuen.

2022ko ekainaren amaieran brontzezko domina bat irabazi zuen banakakoetan, eta urrezko domina binakakoan, Mediterraneoko Jokoetan, Oranen (Aljeria). Binakakoan, Guiomar Maristany herrikidea bikotelagun zuela, irabazi egin zuen Francesca Curmi eta Elaine Genovese Maltako bikotearen aurka.

2023an lortu zuen grand slam bateko azken taulara sartzea, bere ibilbidean lehen aldiz, atarikoa gainditu ostean. 2023ko Wimbledongo Txapelketan jokatu zuen lehen kanporaketa Anhelina Kalínina ukrainarraren aurka.

2024ko martxoan ordura arteko titulurik handiena lortu zuen, Antalyako (Turkia) WTA 125 jasotzean, Irina Camelia Begu errumaniarraren aurka, 6-2, 4-6 eta 6-2ko emaitzaz. Emaitza horrekin 104. postura igo zen eta top100ean sartzetik oso gertu geratu zen. Hilabete geroago, apirilean, Zaragozako ITF 100eko finala jokatu ostean, bere ibilbidean lehen aldiz top100ean sartzea lortu zuen, munduko 90 jokalari onenen artean kokatuz.

Urte horretan bertan, gora egiten jarraitu zuen sailkapenean, eta Wimbledongo Txapelketako lehen txandan une horretako txapeldunari eta munduko 6.a zen Markéta Vondroušovári irabazi zion; ordura arteko bere garaipenik handiena izan zen, eta Grand Slam bateko lehena.

2024an WTA sailkapeneko 83. postuan egon zen tenislari galiziarra.

## WTA 125s tituluak 
### Banakakoa (1) 
## ITFren tituluak 
### Banakakoak: 11 
|

|}

### Bikoitzak: 4 
|

|}

## Ordezkaritza nazionala 
Bouzasek 2022ko Mediterraneoko Jokoetan egin zuen debuta, Espainia ordezkatuz, eta brontzezko domina irabazi zuen emakumezkoen banakakoan, eta urrezko domina binakakoan, Guiomar Maristanyrekin batera.

#### Banakakoak: 1 (brontzezko domina) 
#### Bikoitzak: 1 (urrezko domina) 
## Erreferentziak 
## Kanpo estekak 
* link=Archivo:WTA_logo_2010.svg|40x40px WTA profila (ingelesez)
* link=Archivo:Logo-itf-wtt.png|40x40px ITF profila (ingelesez)